Երևանի քաղաքապետարանի շենք

Երևանի քաղաքապետարանի շենք, վարչական նշանակության շենք Երևանի Արգիշտի 1 հասցեում։ Շենքում տեղակայված է Երևանի քաղաքային կառավարման մարմինը՝ քաղաքապետարանը։

Պատմություն 
ԽՍՀՄ կառավարության որոշմամբ 1984 թվականին սկսվեց Երևանի քաղխորհրդի գործկոմի վարչական նոր շենքի շինարարությունը. ճարտարապետն էր Ջիմ Թորոսյանը։ Շենքի կառուցումը հանրապետության ղեկավարության մշտական ուշադրության կենտրոնում էր։ Հաճախ շինհրապարակ էին այցելում Կարեն Դեմիրճյանը, Ֆադեյ Սարգսյանը, Մուրադ Մուրադյանը։ Շինարարական աշխատանքները շարունակվեցին մինչև 1991 թվականը և դադարեցին։ Քաղաքապետարանի նոր շենքը 2003 թվականին վերանախագծվեց` պահպանելով Ջիմ Թորոսյանի նախագծի անաղարտությունը, միաժամանակ, հարմարեցնելով ժամանակի պահանջներին։ Շինարարությունը շարունակվեց և 2004 թվականի նոյեմբերի 26-ին հանձնվեց գործարկման։

Շենքն ունի 5 հարկ, ընդհանուր մակերեսը կազմում է 13,5 հազար քառակուսի մետր։ Այն զարդարում է 47 մետր բարձրություն ունեցող աշտարակը։ Շենքը կառուցված է երևանյան ճարտարապետության ավանդույթներով՝ հաշվի առնելով նորը։ Հիմքում՝ ճարտարապետ Ջիմ Թորոսյանի նախագիծն է։ Քաղաքապետարանի նոր շենքում է տեղակայված Երևան քաղաքի պատմության թանգարանը։ Երևանի քաղաքապետարանի շենքի ճակատը զարդարված է բազմաթիվ ռելիեֆային զարդանախշերով, Կենաց Ծառի պատկերով։ Շենքի խոյակների վրա փորագրված են Հայաստանի մայրաքաղաքների անունները։

Համայնապատկեր

Ծանոթագրություններ

Գրականություն 

 Մուրադ Մուրադյան, «Երևանի քաղաքապետեր», Երևան, 2012

Երևանի շենքեր և կառույցներ
Երևանի վարչական շենքեր
2004 կառուցված վարչական շենքեր
2004 հիմնադրումներ Երևանում
Երևանի քաղաքապետարան